ได้ยินเสียงน้ำไหลจากด้านหลังวิ่งขึ้นศรีษะ1-2วินาที มักเป็นเวลาหิวหรือเครียด อ่อนเพลีย โดนส่วนตัวเป็นโรคกระเพาะ มีอาการกรดไหลย้อนร่วมด้วย อยากทราบว่าเสียงที่ได้ยินเกิดจากอะไร เป็นโรคอะไรหรือป่าว แล้วจะต้องรักษาแบบไหนคะ
สวัสดีค่ะอาการได้ยินเสียงคล้ายน้ำไหลในศีรษะดังกล่าวมานั้น ยังไม่ใช่อาการที่จำเพาะเจาะจงต่อโรคใด อาจเป็นเสียงที่เกิดขึ้นเมื่อมีการกดทับบริเวณหนังศีรษะหรือบริเวณรูหูเป็นเวลานาน ถ้าเป็นชั่วคราว หายได้เอง ไม่น่ามีอันตรายแต่อย่างใด ถ้าเป็นนานร่วมกับปวดหัวมากร่วมด้วย อาจนึกถึงภาวะปวดไมเกรน การมีเยื่อแก้วหูฉีกขาด หรือความผิดปกติของประสาทหูชั้นในได้ส่วนอาการโรคกระเพาะหรือกรดไหลย้อนนั้นไม่น่าจะเกี่ยวข้องกับเสียงที่ได้ยินแต่อย่างใดให้สังเกตอาการค่ะ ถ้าได้ยินเสียงบ่อยๆ ปวดในศีรษะ เวียนหัว คลื่นไส้ อาเจียน เดินเซ มองเห็นหรือได้ยินผิดปกติร่วมด้วย ควรไปพบแพทย์เพื่อตรวจเพิ่มเติม